Die Dao van Daan van der Walt is aangewys as die wenner van die Helgaard Steyn-prys 2020. Dié prys word sedert 1987 jaarliks toegeken, om die beurt aan ’n skilder, skrywer, beeldhouer of komponis.
Vanjaar se prys, ’n kontantbedrag van R650 000, gaan aan die mees uitsonderlike werk in die Afrikaanse skryfkuns wat tussen 2016 en 2019 verskyn het. Vanjaar se ontvanger is die skrywer Lodewyk G du Plessis vir Die Dao van Daan van der Walt, sy debuutroman, wat in 2018 gepubliseer is by Tafelberg, ’n druknaam van NB Uitgewers.
"Dit is ’n roman wat die leser intellektueel uitdaag, konfronteer met aktuele vraagstukke én emosioneel tref. Terselfdertyd is dit ’n innemende boek; die hoofkarakter is iemand met wie lesers hulle om verskeie redes kan vereenselwig."
Die prys word deur die Helgaard Steyn-trust toegeken wat tot stand gekom het uit die boedel van dr. Jan Steyn, in lewe ’n diplomaat, boer en direkteur van maatskappye, wat die trust na sy pa vernoem het.
Die 2020-benoemdes vir die kykNET-Rapport-boekpryse, wat die Jan Rabie-Rapportprys vir nuwe prosa insluit, is pas bekend gemaak. Die pryse het vanjaar die meeste inskrywings ooit gelok.
“Afgesien van die rekordgetal inskrywings vir die boekpryse is meer drukname as ooit vantevore verteenwoordig op die kortlyste – welkome aanduidings van die lewenskragtigheid van sowel die Afrikaanse letterkunde as die Afrikaanse uitgewerswese,” sê die sameroeper, Hettie Scholtz.
Altesaam 94 inskrywings is ontvang vir die drie kategorieë van die kykNET-Rapportpryse (fiksie, niefiksie en film), en 15 inskrywings vir die Jan Rabie-Rapportprys vir debuut- en tweede prosawerke. Uitgewers het onder andere 20 meer romans as ooit vantevore in die sewe jaar van die bestaan van die kykNET-Rapportpryse ingeskryf.
Waar verlede jaar se inskrywings gekenmerk is deur groot diversiteit, is boeke van bruin of swart skrywers in Afrikaans, afgesien van Bettina Wyngaard se Jagter, vanjaar afwesig, sê Hettie Scholtz. “Daar is egter rede tot optimisme danksy die verskyning in 2020 van ’n paar stewige pennevrugte waarin skrywers hulle eie stories in hulle eie taal oopskryf, soos Brian Fredericks met sy kortverhaalbundel As die Cape Flats kon praat. Die Jakes Gerwel-stigting se mentorskapprogram vir opkomende skrywers werp ook reeds vrugte af – te oordeel na ’n werk soos Engela Ovies se treffende debuutroman Draairivier. Nog ’n groeipunt is die nuwe kursus in kreatiewe skryfkuns aan die Skool vir Tale by Rhodes Universiteit wat opkomende skrywers onderlê in die skep van werke in al die variëteite van Afrikaans.”
Daar is ook waardering uitgespreek vir die wyse waarop debutant Johan Jack Smith die grense van die speurverhaal en roman noir (met ’n kopknik in die rigting van die Skandinawiese tradisie) soomloos aan die hand van eg Suid-Afrikaanse gegewe laat vervloei in Zola.
Die keurders is dit eens: Om hierdie jaar ’n wenner vir fiksie aan te wys, gaan allesbehalwe ’n maklike of voor die hand liggende taak wees.
Ook hier het die afwesigheid van die verwysingswêreld en belangstellingsterrein van ’n groot gros Afrikaanssprekendes opgeval. Vir Irma du Plessis belemmer dit die reikwydte van die gesprek in Afrikaans en benodig ons dringend ’n meer geïntegreerde leserspubliek sodat moeilike, broodnodige gesprekke, insluitend intertekstuele gesprekke, kan plaasvind.
Wat die filmprys betref, het die beoordelaars soos in die verlede ’n smorgasbord gehad om van te kies en te keur.
“Die Groot Afrikaanse Romanwedstryd se doel is om talentvolle nuwe aspirantskrywers aan te moedig om te skryf, én om ervare skrywers aan te moedig om nuwe manuskripte te voltooi,” sê Marga Stoffer, uitgewersbestuurder van NB-Uitgewers. “Ons het 90 inskrywings vir die vorige wedstryd ontvang, en hoop dat die aantreklike pryse en die prestige van die wedstryd Afrikaanse skrywers weer eens sal inspireer om hulle manuskripte vir die wedstryd gereed te kry.”
Soos jy reeds weet, oorweeg Media24 die herstrukturering van sy koerant- en tydskrifafdelings weens Covid-19. Die pandemie het sirkulasie- en advertensie-inkomste verder geknou en die jare lange agteruitgang van gedrukte media, asook die oorgang na ’n toenemend digitale omgewing (plaaslik sowel as internasionaal), verhaas. Die onafwendbare gevolg is die afskaling van titels en vermindering van personeel. Personeelvermindering is uit die aard van die saak ’n pynlike proses, maar dit stel Media24 as geheel in staat om finansieel volhoubaar te bly, met goeie vooruitsigte vir die toekoms.
“Ons is nie almal so nie is soos 'n vars luggie in die huidige, enigsins bedompige literatuurtoneel en 'n heerlike afwisseling van die selfbeheptheid, estetiese pretensies of die onsalige skuldgevoelens van die mammies en die pappies wat deesdae van tyd tot tyd aan Afrikaanse lesers opgedis word.” – Gunter Pakendorf, Die Burger (1990)
“’n Pawpaw vir my darling, geskryf in samewerking met Deborah Steinmair, is vir my een van Goosen se beste boeke nóg. Dit is net so snaaks en aangrypend soos Ons is nie almal so nie en getuig van ’n wyse, ironiese en berustende insig in en blik op die karnaval van die lewe, ’n karnaval wat deur die eeue skaars verander het.” – H.J. Pieterse, Beeld (2002)
Weens die grendeltyd kan ons nie inskrywings vir die Sanlam-prys vir Jeuglektuur per gewone pos ontvang nie en het ons besluit om die sluitingsdatum tot 1 Julie 2020 uit te stel. Indien jy ingeskryf het en nie ’n ontvangserkenning gekry het nie (veral as jou inskrywing dalk gepos is), het ons heel moontlik nie jou inskrywing ontvang nie. Ons vra dat jy dit dan (weer) per e-pos sal stuur aan [email protected].
Hierdie jaar is dit 75 jaar sedert die eerste boek oor Pippie Langkous gepubliseer is. Pippie se verjaarsdag word wêreldwyd gevier en dis tyd dat jy deel word van die feesvieringe! Die koddige klein heldin met die sproete en rooi vlegsels is ná soveel jare nog net so geliefd soos altyd!
Pippie is ’n huishoudelike naam vir oud en jonk met stories wat ons vir ure reeds vermaak het. Is jy al ooit na ’n partytjie genooi waar julle in die solder na spoke gaan soek, toevallig op ’n seemanskis afkom met pistole binne-in en sommer ’n paar skote afvuur om die spoke skrik op die lyf te jaag? Indien nie, was jy nog nie by Pippie se partytjie nie!
Nadat ’n aantal faktore opgeweeg is, het NB-Uitgewers besluit om die boek The Lost Boys of Bird Island en die vertaalde weergawe daarvan, Die seuns van Bird Island, aan sirkulasie te onttrek. Dit geld sowel die gedrukte as digitale formaat, en die boek sal ook nie herdruk word nie. NB betreur en vra opreg verskoning vir die emosionele skade wat die publikasie van die boek vir die Malan- en Wiley-familie kon veroorsaak het.
Nikki Maxwell is nie gewild nie. Eintlik is sy die teenoorgestelde van gewild. Sy's 'n absolute dork! Nikki hoop sy kan vriende by die nuwe skool maak en dat haar dorkdae nou verby is. Maar die lewe is nooit so eenvoudig nie.
Skryf dan jou eie dagboekinskrywing oor die keer wat jy soos die grootste dork in die hele wêreld gevoel het, en staan die kans om die eerste twee titels in die Dagboek van 'n dork-reeks te wen!
NB-Uitgewers is trots om verskeie titels op die kortlyste vir die 2020 UJ-Pryse hê. Vanjaar bekroon die UJ-Prys weer oorspronklike skryfwerk in Afrikaans. Dit word reeds twee dekades lank in twee kategorieë toegeken.
Soekmekaar is ’n stuk of 50 stories waarin Dana Snyman Skrywer besin oor enigiets van Donald Trump tot ’n 40ste skoolreünie, van sy kennismaking met Eugène Terre’Blanche tot die Bogosi-gesin wat by hom gewoon het op Jacobsbaai. Hy vertel hoe mense na mekaar probeer uitreik in ons land; hoe ons mekaar soek en nie altyd vind nie. Johannes de Villiers, skrywer van Kalmte in die malle gejaag en Blydskap: Mindfulness-wenke vir ’n vreugdevolle lewe, vra hom uit.
Loer in die splinternuwe uitgawe van National Geographic Kids SA hoe jy 'n stapel boeke vir Wêreldboekedag kan WEN! ??
Vier die plesier van lees op Wêreldboekedag op 23 April met ’n stapel nuwe stories! National Geographic Kids gee met vergunning van NB-Uitgewers/Publishers drie geskenkpakkies in elke ouderdomsgroep weg. Lees die tydskrif vir meer besonderhede!
NB-Uitgewers vra onvoorwaardelik verskoning vir die publikasie van hierdie bewerings tot die mate dat dit mnr. Du Plessis impliseer, en vir die gepaardgaande inbreuk op sy menswaardigheid en aantasting van sy reputasie, asook die emosionele skade wat dit vir hom en sy familie veroorsaak het. Ten einde verdere verspreiding van die boek te beperk, het NB-Uitgewers reeds onverkoopte eksemplare van beide die Afrikaanse en Engelse uitgawes van die boek aan die handel onttrek en die e-boek is van aanlynplatforms vir e-handel verwyder.
Die verskoning is beperk tot mnr. Du Plessis en is nie van toepassing op enige ander persoon geïdentifiseer in die boek wat 'n rol gespeel het in die gebeure beskryf in die boek nie. NB-Uitgewers sal enige poging om die boek en sy inhoud te diskrediteer in die toepaslike forum verdedig.
2) Stuur 'n e-pos na [email protected] om deel te neem. Klik hier en jou e-pos sal outomaties oopmaak met die maklike vrae wat jy moet beantwoord om in te skryf.
Die Best Books Taal- en leesoefenboek vir Graad 11 Huistaal is ’n gebruikersvriendelike werkboek wat ’n wye verskeidenheid toeganklike opsommings en taaloefeninge bevat om leerders se taalkennis te versterk en sal help om Afrikaans makliker onder die knie te kry. Die taaloefeninge in dié boek sal die worstelende én die vooruitstrewende leerder help om beter te vaar in die eksamen.
Valda Jansen is pas aangekondig as die ontvanger van die Jan Rabie-en-Marjorie Wallace Skrywersbeurs vir 2020. Dit is die grootste prys vir Afrikaanse skryfkuns – R430 000.
"Kyk na my is 'n intelligente, deernisvolle en humoristiese terugblik op die kinderjare van een van Suid-Afrika se bekendste handelsname," skryf Herman Lategan in sy resensie van Kyk na my: Herinneringe aan 'n kindertyd deur Nataniël News Page.
Die huidige Wetsontwerp voor die Parlementêre Portefeuljekomitee van Handel en Nywerheid het ’n bedenklike proses gevolg en is swak geformuleer en nie gegrond op duidelike beleid nie. Volgens bedryfs- en regskenners sal dit nie in die praktyk toegepas kan word nie en is verskeie klousules strydig met internasionale verdrae waartoe Suid-Afrika hom verbind het.
PricewaterhouseCoopers (PwC) het in opdrag van die Uitgewersvereniging van Suid-Afrika (PASA) ’n impakstudie gedoen (om te kompenseer vir die Departement Handel en Nywerheid se versuim in dié verband), wat aangetoon het dat die uitgewersbedryf ongeveer R2.1 miljard (of 33%) per jaar sal verloor in omset. Dit is uit hierdie verkope van boeke wat skrywers hulle brood verdien, want hulle tantième is ’n persentasie hiervan.